Copyright (C) NRK
I kveld: Jeg peker på noen jorder.
Richard tripper rundt et hjørne.
Og James beskriver den ideelle hjemmekvelden.
... oppkast, spytt og andre kroppsavsondringer.
Norske tekster: Johannes de Vries
Hallo og god aften! Tusen takk skal dere ha! Takk, takk!
Takk.
Vi begynner med Range Rover Sport.
Etter åtte år har den gått ut av produksjon. De lager ikke flere.
Det er bra. For den har alltid lidd av en stor ulempe.
Det sier Richard Hammond mer om.
Her er den altså, den snart avdøde Range Rover Sport.
Det er mye du kan ha imot denne bilen.
Men det største problemet har alltid vært enkelt:
Det er merket, "Range Rover Sport".
Den har chassiset fra Land Rover Discovery, så den er ingen Range Rover.
Fordi det er chassiset fra Land Rover Discovery, veier den nær tre tonn.
Så den er ikke sporty heller.
Suksessen var avhengig av at folk ikke visste det. At de ikke visste noe.
Bilen ble bare kjøpt av to typer mennesker.
Fotballspillere og folk som var gift med fotballspillere.
Bilens enemerker er dette stedet:
Premiere League-gettoen Wilmslow i Cheshire.
Uforfalsket georgiansk elektrisk port der.
Og der. Og der.
Georgianske sikkerhetskameraer.
Håndpleiede gressplener. Veldig populært når man griller på spidd.
De drikker mer sjampanje per hode her enn i noe annet fylke.
Klasse ...
Innbyggerne i Wilmslow kommer til å savne bilen.
Men før de begynner å gråte ved sine marmorbarer ... Jeg har gode nyheter.
For nå har det kommet en ny.
Med priser fra 50 000 pund er den rimeligere enn en ordentlig Range Rover.
Og fordi den fås med sju seter, er den mer praktisk også.
Som jeg sa, var den gamle Range Rover Sport et bedrag.
Spørsmålet er om denne virkelig er en Range Rover.
Og hva med Sport? Vi begynner med det første.
Uansett hvor mye treverk og skinn den har, -
- er kjennetegnet på en ekte Range Rover at den takler dette.
Her foregår det viktig arbeid! Løype!
Dette er iallfall ingen Discovery i Range Rover-frakk.
Den har skikkelig Range Rover-chassis og ekte "Terrain Response"-system.
Det analyserer underlaget og tilpasser automatisk fjæring, giring, -
- bremser og kraftoverføring etter forholdene.
Stor, stor, nesten vertikal bakke.
Veldig bratt. Bratt og leirete.
Det var ... Det var litt av en stigning. Godt gjort!
I tillegg til at den har "Terrain Response", kopler den ut stabilisatorstagene.
Det øker hjulpendlingen.
Vi er over! Det var en diger differensialsperre-hump å komme over.
Jeg kjente den ikke engang!
Og det kommer mer.
Vann. Fint. Da kan jeg leke med noe annet jeg har:
Sonar! Jeg tuller ikke.
Sonarsystemet i sidespeilene måler dybden, og varsler hvis det blir for dypt.
Ikke vær urolig, er ikke urolig.
Føles som å kjøre et luksushotellrom gjennom en sump.
Det er bratt!
Jeg bare ... Akkurat som det ikke ... Jeg tror jeg stort sett har reparert det.
Det var sånn den satt. Fint ...
Altså: I de rette hendene er denne bilen veldig god å kjøre i terreng.
Og nå må vi gå videre til denne biten av merket ...
Velkommen til Donington Park racerbane.
Hvis Sport er så sporty som Range Rover hevder, hevder den seg bra her.
Den fås med V6 eller V8 diesel. Denne har en turboladet V8 bensinmotor.
Den yter 503 hk. Så den har krefter nok.
Fordi den er bygd på et helt nytt aluminiumchassis fra Range Rover, -
- er den et halvt tonn lettere enn gamle Sport.
Svingen, lett på gassen, så svinger den og ... pang!
503 hk til alle fire hjulene, og fyk av sted!
I tillegg til vekttapet bekjemper den datastyrte fjæringen krengning.
Og den har aktiv differensial bak akkurat som BMW M5 har.
Den har også "moment-vektorisering" som avgjør kraftoverføring til hvert hjul.
Det er superbil-ting. Det er slikt en McLaren 12C gatebil har!
Det som imponerer meg, er at når jeg råkjører på banen, -
- så føles det ikke som jeg ber om noe den ikke vil. Den er hjemme her.
Alt i alt er den god på bane. Men hvor god?
Da må vi be verdens mest pratsomme racerfører om hjelp.
I dag kjører The Stig en Mini JCW GP.
En av de råeste tredørskraftpakkene du kan få.
Nå skal han sette en rundetid med den.
Når du er klar ... Kjør!
La oss se om den svære, omfangsrike firehjulstrekkeren klarer å slå den tiden.
For å overvåke prosedyrene sitter jeg i passasjersetet.
Det fine er at han ikke aner hva den andre bilen heter.
Eller hva han kjører nå.
Han bryr seg ikke. Det eneste han gjør, er å kjøre fortest mulig.
Der starter vi.
Inn i første sving. Han bremser ikke.
Oi, det går veldig, veldig fort!
Mulig at jeg tisset litt på meg ...
Oi! Bremsene virker. Det er bra.
Jeg forstyrrer ham ikke. Dette er bare en kvekkelyd for ham.
Det er verd å ha i bakhodet at dette er en veldig stor, tung bil.
Den veier mer enn den tyngste Mercedes S-klassen.
Selv i Stigs fart virket det som Sport hadde alt på stell.
Den burde vært "det skjeve Range Rover Sport-tårnet", men det er den ikke!
Vi har passert ett minutt.
Det er det lengste sammenhengende dekkhylet i dekk- og hylhistorien.
Oi! Det var ... å fly!
Hinderet! Det gikk fort!
Så den siste rettstrekningen. Vi skal slå 1.29,8.
1.29,5. Der har vi det!
Altså: Etter mange år med å skrive ut sjekker uten dekning, -
- har bilen endelig fortjent retten til å kalle seg Range Rover Sport.
Den er enormt mye bedre enn den gamle.
Helt klart verdig Range Rover Sport-merket.
Men jeg ville likevel foretrukket den store, ordentlige Range Rover-en.
Da ville du ha ønsket at du hadde spart 20 000 pund på Sport.
Nei, for den ordentlige Range Roveren har delt bakluke.
Det burde alle Range Rovere ha.
Range Rover Sport er finere å se på, er bedre å kjøre og fås med sju seter.
Jo, men når jeg skal ut med hundene, hopper de ut, og jeg tenker: "Ja!"
"Nå kan jeg sette meg."
-Så du sitter når du går tur? -Jeg liker å sitte.
Da har du brukt 20 000 pund på en benk!
Hvorfor ikke kjøpe Sport og en sammenleggbar stol for 1 pund?
Det er ikke bare benken. Denne er større. Større er, som vi vet, bedre enn mindre.
Ikke alltid. Ikke når det gjelder blåmerker.
-Ikke blåmerker, men obligasjoner. -Hjerteinfarkt.
-Fyrverkeri. -Uventede regninger.
Damer, kommer dere på noe som er bedre når det er større enn mindre?
Vi fortsetter. Mange bilmerker tror at de som bruker over 350 000 pund på bil, -
- vil ha bare to seter og kjempestor toppfart.
Lamborghini Aventador, for eksempel. Og det er flott.
Hva om du ikke er interessert i fart, og du ønsker flere enn to seter?
Vel, hva sier du til ... denne?
Den etterlengtede erstatningen for Routemaster. Den koster 330 000 pund.
Den er kjent som, ganske fantasiløst, NBFL — "Den nye bussen for London".
Men kan den brukes som privatbil, mon tro?
Kan den heller være NBFS?
"Den nye bilen for Somerset".
Her er vi altså. Det første problemet man støter på, er at bussen er litt komplisert.
Man kan ikke bare sette seg inn og kjøre.
Brannsystemtrykk er ok.
Tenningssystem ... Greit. Da kjører vi.
Fanken!
-Brannsystemtrykk er ok. -Vent litt!
-Brannsystemtrykk er ok. -Å fanken ...
Etter hvert, hvis man trykker på absolutt alt, starter den, og man kan kjøre.
Har dere sett? Se det store rattet jeg har.
Unnskyld ... Men hvordan er den som bil?
Skal jeg være ærlig, så er den ganske bred.
Og i sjeldne tilfeller er høyden et problem.
*** ta!
Men selv om den er 11 m lang, er den slett ikke vanskelig å kjøre.
Styringen er lett og ganske så direkte.
Den mangler skarpheten som f.eks. Ferrari 458 har.
Men den er ikke verst.
I forhold til andre biler i samme prisklasse er den ekstremt "selvdyrket".
Den er ikke bare satt sammen her. Alt er fra Storbritannia: chassis, karosseri, glass.
Den holder briter i arbeid. Fremmer britisk kyndighet og fagkunnskap.
Og dette er en blindgate ... Fanken!
Det sto ikke "blindgate" der veien begynte!
Så dette er et fint sted å teste manøvrerbarheten på.
Jeg kan kjøre helt fram, for jeg sitter helt foran.
Dette skapte oppmerksomhet.
Skal man ta en trepunktsvending med en Lamborghini, skaper det oppmerksomhet.
-Brannsystemtrykk er ok. -Å ... gud.
Kan dere se etter så jeg ikke velter et hus?
Som i det viktorianske Storbritannia bruker jeg barnearbeid.
Den eneste forskjellen er at folk tror at dette er en buss ...
Pass hunden!
... og kommer om bord.
Hei!
Gud, da ...! Kom dere av, ufordragelige, nesevise unger! Gå av!
Gå av. Ingen mobiler. Ikke trykk på knappen! Gå av, gå av!
Ikke gå på bussen!
Jeg har låst meg ute av bussen!
Da problemet var løst, med tang, kjørte jeg på en VW Beetle.
Ai, ai, ai!
Så traff jeg nesten en bro.
4,4 m. Denne er 4,42 m!
Gud. Dette er slitsomt!
Men da veien foran lå fri for trafikk, kunne jeg snakke om høyteknologien.
Dette er en hybridbuss. Den har en diesel- og en elektrisk motor.
Den elektriske driver alltid hjulene, og dieselmotoren lader batteriene.
Så den er faktisk som en Fisker Karma.
0-100 km/t er ikke oppgitt. Først og fremst fordi den ikke gjør 100.
Men den akselererer med 1 m/s .
Det er bra. Det betyr at folk som står, ikke faller.
Hva med stylingen, da? Den er skapt av de samme folkene -
- som skapte den fantastiske OL-gryta. Og de har gjort en flott jobb her.
Bakfra likner den Phil Oakeys frisyre. Han fra The Human League.
Greit, den er ganske diger. Men det er fordi den er en buss!
Det er ganske åpenbart når du er inni den.
I løpet av levetiden vil 4 millioner mennesker ta den.
Så den blir et samlingssted for oppkast, spytt og andre kroppsavsondringer.
Derfor er gulvet i gummi så man ikke sklir, og med drenering så blodet skal renne ut.
Det er tre dører og to trapper.
Så ville tenåringer kan komme seg opp så fort som mulig.
Det er 16 sikkerhetskameraer om bord.
Møbelstoffet er inspirert av det fra den gamle Routemaster: trygt og kjent.
Så liker jeg denne. Skjermen viser, når man kommer på, -
- om det er fullt på øvre dekk.
Håndtering: På en slik vei ville man vært klam i hendene og redd i en superbil.
Men i bussen var jeg helt avslappet.
Det fikk meg til å lure: Hvordan er bussen på bane?
Dere syns kanskje at vi er tullete som vanlig, men er vi det?
NBFL-en har mange egenskaper som man ønsker for en banebil.
Den har hekkmotor som Porsche 911. Bakhjulstrekk og digre dekk.
Og hvis vi går foran ...
... finner vi utmerket utsyn helt rundt og høy førerposisjon som gir god oversikt.
Det hørtes bra ut i paddocken, men det medførte noen problemer òg.
Banditter rett bak!
Slyngel!
På rettstrekningene, for eksempel, var den sørgmodig langsom.
Mer fart!
Men i svingene kunne man i det minste oppføre seg som en bussjåfør.
Jeg stenger for Porschen.
Busskortet ditt går akkurat ut!
Og i mål ...! Takk.
Jeg har aldri hatt det så moro på en racerbane før.
Jeg likte faktisk hele dagen med bussen.
Den har noen ulemper: parkering, drivstofforbruk, rygging ...
Men alt det gjelder Bugatti Veyron òg.
På plussiden er den romslig, egenartet og innmari fin å kjøre.
Alt i alt tror jeg den ville vært en super bil ...
Vent nå litt!
Har du gått fullstendig fra vettet?
Foreslår du virkelig denne som et alternativ til denne?
La meg forklare, Hammond. Lord sir Sugar ... Han er velstående.
Han er ikke interessert i å kjøre 0-100 km/t på to sekunder!
Hadde han hatt en slik, kunne han tatt med alle kompisene ... hvis han har noen.
-Den er ikke akkurat praktisk. -Han er inne på noe.
Hvis du vil ha en Lexus LFA, men har et anstrengt forhold til prevensjon, -
- mange barn, altså ... er denne ideell!
Du behøver ikke å kjøre selv. Du kan skaffe en ... bussjåfør.
-Herregud, da! -Hva med dette, da?
Du får lokalmyndighetene til å kjøpe den, så bruker du den innimellom mot en avgift!
Nei, James, det ville vært kommunisme. Nå skal vi plassere en stjerne i billigbilen.
Kveldens gjest er en australier som bor i Storbritannia uten at han jobber på pub!
I stedet jobber han for markedsavdelingen i et stort energidrikkfirma.
Han har akkurat sagt opp. Mine damer og herrer:
Mark Webber!
Hvordan går det?
Sett deg ned.
En av de mest populære i Formel 1.
Vi har så mye til felles. Vi har samme BFI (fettprosent), vet jeg.
Hva ler dere av? Helt lik!
Men det viktigste vi har felles, bortsett fra samme BFI, er ...
... er sykling. Jeg er syklist nå.
Det har jeg hørt. En ny lidenskap.
-Du er jo velkjent som syklist. -Jeg har drevet litt med sykling.
-Hvor langt har du syklet, da? -På sykkel? Jeg har syklet 5 km.
5 km ...
Det skal jeg si om sykling. Det er ... ganske farlig.
-I løpet av årene har du hatt bilulykker. -Når man kappkjører, ja.
Vi har et bilde av en ulykke fra Le Mans, tror jeg.
Her har vi deg i en Mercedes. Jeg sier bilulykke, men det er flyulykke.
Hvordan skjedde det?
I den æraen, på slutten av 90-tallet, var bilene superutrygge.
-Så der sitter du og tenker ... -Jeg tenker ...
"Nå har jeg ikke kontroll lenger." Tro det eller ei.
Vi førere framstår nok som arrogante, men jeg hadde ingen kontroll der.
I en sånn situasjon, bremser du da?
-Bremselysene er antakelig tent, ja. -"Hvorfor går det ikke saktere?"
Du kom deg uskadd fra ulykken, men så drar du på sykkeltur i 2008.
-Du kolliderte med en Nissan Terrano. -Det var den som vant.
-Og du brakk beinet. -Ja visst.
Det bør vi innprente i barn som ser på.
Ikke skaff dere sykkel, for de er farlige.
Du har nettopp, som jeg sa under introduksjonen, sagt opp jobben.
Hvorfor det? Hva skal du gjøre?
Tiden er riktig. Jeg trenger en pause fra det jeg har gjort i 14 år.
-Jeg skal kjøre for Porsche. Dem liker du. -911 er en så interessant bil!
Kommer du deg ut av Formel 1 i rett tid? Nå som dekk eksploderer og slikt.
Du sitter i bilen. Bilen fungerer bra. Du kjenner banen og vet at hvis du gir på, -
- slites dekkene og du kan ikke vinne.
Det er veldig annerledes fra tidligere. Men man må lære og komme videre.
Vi er jo på toppen, og i Formel 1 handler det om å kjøre på grensen hele tida.
Slik burde det være, ja. Kommer du til å savne lagkameraten din?
Om jeg vil savne Seb ...?
Antakelig ikke så veldig. Nei.
I et konkurransemiljø vil det være tøft. Og det har vært mye mellom oss før.
Begynte det i Malaysia da han plutselig mistet hørselen?
Det ble sagt: "Ikke kjør forbi Mark." Han hørte alt bortsett fra "ikke".
Du er australier, har du noen gang vært fristet til ... "Dette er for Gallipoli!"
Mange her sier "ja", men faren min sa alltid at man ikke skulle slå gutter, så ...
Den var god.
Det er andre gang du er her, faktisk.
I et annet studio.
-Var du i det gamle studioet? -Du så faktisk ikke så aller verst ut der.
-Jeg har forfalt. Helt klart. -Jeg er også blitt grå. Du er grå.
Hammond er ikke blitt grå. Det er sprøtt! Aner ikke hvorfor han holder seg.
La oss se hvordan det gikk på banen. Du har vært her før, og for å være ærlig ...
Det gikk ikke noe særlig.
-Du kjørte på 1.47. Men det var klissvått. -I dag var det veldig bra.
-Veldig gode forhold. -Riktig temperatur for en Suzuki Liana.
-Hvem vil se runden hans? -Ja!
Kom igjen, Mark.
Greit, da kjører vi. Jeg kommer og tar dere!
Lewis og Sebastian.
Det er dem du vil slå. Første sving.
Langt ut på vei inn. Interessant at alle dere gjør det.
Se Lianaen. For en maskin dere kjører!
Hvorfor gjør F1-førere sånt? Kimi tittet på helikoptre og fly! Du retter på klærne.
-Hvor har du tenkt deg? Følg med! -Styringen er veldig ... presis.
Det hjelper på tiden, ja ... Hammerhead. Hold linjene!
-Hammerhead er forferdelig. -Hvor kjører du nå?
Det er ny asfalt der, det gir godt feste.
Ikke spar på farta i de raske svingene.
Svinger lett inn. Sånn ...
Her, gir du ... Oi! Den kappet du pent.
Hvordan klarer du ... Se den farten! Det er imponerende. Det må du jo være.
Og her ...? Jeg ville skiftet gir der. Og i mål!
Som jeg sa. Jeg ville ha skiftet gir der nede.
-Kjørte du i andregir i den siste svingen? -Ja.
Jeg bruker tredje i Gambon. Det er slutten, så det spiller ingen rolle om du velter.
Vekten skifter i tredje. Jeg vil ha vekten på fordekkene.
Du vil ha vekten på forhjulene. Jeg slipper bremsen gradvis.
-Det gir ikke nok treghet. -Det løfter vekt fra ... Du skal få en leksjon.
Det skulle bare mangle. Du sa at du siktet deg inn mot Lewis og Sebastian øverst.
-Det var målet. -Målet. Jeg har tiden her. Vent litt.
Jeg liker at dette virkelig betyr noe for Formel 1-førere.
Det er rart. Rubens var helt over seg da han hadde kjørt fortest. Han for rundt:
-"Jeg slo The Stig" ... -Ja, jeg fikk høre det.
Greit, Mark Webber ...
Du kjørte ... Jeg begynner med dårlig nytt.
-Sier du det? -Ja. Du er ikke raskest.
Når vi har ryddet det av veien, er spørsmålet ...
Tyskeren.
Har du slått tyskeren som kjørte på 1.44.0?
-Det er ganske tett mellom dem. -Det er tett i 1.44-sjiktet.
Mark Webber, du kjørte på 1...
1.4...
Det neste sifferet er viktig.
1.43,1.
Du slo Seb!
Bare to tideler bak Lewis.
Det der ... Det var nok det som gjorde utslaget.
Hadde du bare fulgt rådet mitt i den siste svingen ...
Du er ikke raskere enn Lewis, men du har ikke ørering.
-Det er vel verd tre tideler? -Det må det være.
Men du har slått Sebastian Vettel med samme bil.
Mine damer og herrer, Mark Webber!
I mange år har vi visst at Jaguar arbeider med en ny sportsbil.
Vi har visst at den skulle hete F-Type, og vi har ant hvordan den skulle bli.
Den ville bli stille, komfortabel og tilbakeholden.
Interiøret skulle være fullt av tradisjonelt skinn, treverk og mose.
Hadde vi rett?
Kort sagt: Nei. Vi hadde ikke rett.
Den er et brutalt, hardtslående uhyre!
For de kronisk forrykte!
En så variert bredde med berusende lyder!
Når du skifter gir opp, fnyser den som en flodhest.
Og når du trår på gassen, brøler den.
Og når du løfter foten igjen ...
Har dere noensinne hørt et sånt lydspor?
Det der er 60-tallet du hører!
Og trykker du på denne knappen, kopler du inn sportseksos-systemet.
Da blir lyden enda høyere!
Og ikke er den tannløs heller.
V6-motoren på 3 liter er kompressormatet.
Den yter 375 ildsprutende hestekrefter.
Den går fra 0 til 100 km/t på 4,9 sekunder.
Toppfarten? 275 km/t.
Og dette er ikke den raske utgaven, engang.
Hvis du vil, får du en V8 på 488 hk.
Ingen vits, for jeg har slett ikke tenkt: "Skulle ønske den var mer spennende."
Du kunne trodd at en så brutal bil ville vært luksuriøs som en kullbinge.
Men nei ...
Taket kan løftes eller senkes selv i 50 km/t.
Bryterne er bronsefarget.
Setene er elektrisk justerbare.
Og du kan velge hvilken farge du vil ha på dashbordet.
Så interiøret er godt designet. Men det er ingenting mot eksteriøret!
Jeg syns at bilen har et av tidenes beste utseender.
Så den er vakker, gal, spennende og bråkete.
Og mer til!
Mange av dagens biler føles som pc-er. Ikke denne.
Man kan gå inn i datamaskinen og endre innstilling på gir, motor, styring og fjæring.
Men den har ikke dobbeltkløtsj, bare en jevn 8-trinns automatgirkasse.
Ikke antispinn med seks innstillinger. Ikke et komplisert, foldbart metall-tak.
Den er mye enklere enn som så.
Motor foran, drivhjul bak og en stor, smilende kjøttklump i midten.
Chassiset er storartet. Bremser og styring likeså.
Den har tonnevis av motstyring. Går det galt, er det lett å få den på plass.
På mange måter minner den om BMW M3, og det er skikkelige lovord.
Men den er ingen BMW. Den er en Jaguar!
Skulle ønske jeg kunne avslutte der, men dessverre er det noen småting.
Jeg har handlet for uka. Jeg har kjøpt litt syltetøy.
Melk.
Litt sukker.
Og smør.
Jeg kunne ikke kjøpe mer fordi ...
Hvis du kjøper Jaguaren med reservehjul, -
- så ser bagasjerommet sånn ut.
Hvordan kunne de ha et møte og komme fram til at det var akseptabelt?
Det er galskap! Og det er enda et problem. Prisen ...
Jeg forventet at V6-utgaven ville koste omkring 50 000 pund.
Men den koster nesten 68 000!
Og V8-utgaven koster 80 000. Til å grine av!
Men det største problemet er uten tvil kjørekomforten.
Denne veien ser ut til å være helt jevn.
Men det føles som jeg står på rulleskøyter på en rusten jernplate.
Og den er enda verre i sakte fart i en by. Den er uutholdelig hard.
Det er ikke nødvendig. Har man et så godt chassis, trenger man ikke hard fjæring.
Hvordan har de tenkt?
Heldigvis blir kjørekomforten bedre jo fortere man kjører.
Det betyr at man kommer rundt problemet.
Ikke kjør sakte.
Kjør fort.
Nei, ærlig talt. En bil som ser så flott ut, som høres så fantastisk ut, -
- og som går så fort ...
Dette er ingen lidelse.
Dette er slettes ingen lidelse!
Enda en fantastisk vei i Hertfordshire. Vi burde dra dit oftere.
Uansett ...
Jaguar er nå, som dere sikkert vet, et indisk selskap.
Men bilene blir fortsatt bygd i Storbritannia.
Det blir også Range Rover som vi snakket om, og bussen James tror er en bil.
Derfor tenkte vi:
Vi hører stadig at Storbritannias industrivirksomhet er død.
Vi bygger i hvert fall ikke kjøretøyer. Men gjør vi det?
Vi gjør i hvert fall det. Vi bygde denne nyutviklede hybridbilen.
Vi brukte teknologi som nå kopieres over hele verden.
Vi bygde den praktfulle sveve-varebilen med egenskaper uten sidestykke.
Mange av dem ble slett ikke forfalsket.
-Så var det den ypperlige P45. -Som var forferdelig.
-Noen småting. -Ja, den var livsfarlig.
Det var en av småtingene, men den var britisk-bygd. Vi lurte på om det fins mer.
Som finale i det siste programmet denne sesongen ville vi finne ut av det.
Det er slik de fleste ser for seg en britisk bilfabrikk.
En ruinhaug som ble stengt etter en for lengst glemt streik på 1970-tallet.
Men det viser seg at det skjer ganske mye mer enn dere kanskje tror.
I dag ruller det ut en ny bil et eller annet sted i Storbritannia hvert 20. sekund.
Honda har en fabrikk i Swindon hvor 2700 mennesker er ansatt -
- for å bygge Civic, Jazz og CR-V.
Toyota bygger biler i Derbyshire som så eksporteres til Japan!
Nissan-fabrikken i Nordøst-England.
I fjor bygde den ene fabrikken flere biler enn den samlede italienske bilindustrien.
Det er ikke bare hele biler vi bygger.
I fjor hadde hver tredje Ford solgt i verden en motor bygd i Wales eller her i Essex.
Og mer:
Britisk elektronikk
Britisk motor
Britisk girkasse, motorblokk, bremser og interiørdetaljer.
Så kommer vi til Rolls-Royce i Sussex.
Jo, mange av delene fraktes hit fra Tyskland.
Men arbeidet med å sette dem sammen blir gjort her.
For Storbritannia er det eneste landet som vet at det er bedre å bruke okseskinn.
For kuer får strekkmerker når de går drektige.
Så er det folkene som tar seg av treverket. De kalles stormestere.
Og lakkeringsverkstedet hvor 45 kg lakk legges på hver bil.
Så er det denne karen. Han legger på utsmykningen på det ferdige produktet.
For hånd.
Du finner ikke noen som tilsvarer ham hos Hyundai.
Han har lært faget som pubskiltmaler.
Det sies at han har verdens støeste hånd.
Så er det motorløp.
I hele verden fins det 11 Formel 1-team.
8 av dem holder til i Storbritannia. 7 kan ses fra denne høyden i Oxfordshire.
Der borte ligger Williams. I Cotswolds ligger Lotus og Caterham.
Lenger borte ligger Force India, Marussia, Red Bull og Mercedes.
Storbritannias bidrag til motorsport er bemerkelsesverdig:
Alle Indy Racing League-deltakerne. Alle Rally Dakar-vinnerne siden 2009.
35 av 56 startende i årets Le Mans, inkludert bilen som vant.
Marussia F1-bilen og Pagani Huayra.
Alle disse har girkasse som er bygd på den lille fabrikken i Berkshire.
Imponerende 75 % av all forskning og utvikling innen motorsport er britisk.
Britisk kløtsj.
Britisk hybridsystem.
Britiske elektroniske motorkontrollenheter eller ECU-er.
Det er ikke bare vi som sier: "Så flinke vi er!" Resten av verden liker det vi gjør.
I fem av de siste sju årene er Aston Martin blitt stemt fram som kuleste varemerke.
Så er det listen med kjendiser verden over som kjører Range Rover!
På tide å gå over fra biler til tunge maskiner.
Alle landene merket med rødt bruker militærkjøretøyer bygd i Storbritannia.
Landene merket med grønt bruker lastebiler som er bygd i Storbritannia.
I landene merket med gult fins det minst én britisk gravemaskin.
Om det ikke er teknikk, ser man britiske bilprogrammer i land merket med brunt.
Da vi hadde slått fast at vi bygger mye i Storbritannia, ville vi se hvor mye det er.
Vi la en ambisiøs plan.
Vi ringte alle som bygger kjøretøyer, og sa:
"Kan dere bringe det dere bygger, til en samling i London?"
Morgan forsto ikke helt hva "London" var. Men til slutt reagerte alle storartet!
Jeremy, Richard og jeg kjører tre utgaver av nye F-Type til London.
Jeg, f.eks., har V6 ...
Det er Triumph-motorsyklene!
Fantastisk!
Samtidig, langt ute på landet ...
Se på det der! Og se hva som kommer her!
Morganene! Carry on, chaps!
Mye seinere enn alle andre satte Formel 1-bilene av sted mot London.
Det var litt av et syn i Milton Keynes!
Og litt av en lyd ...
Så begynte flåten av kjøretøyer bygd i Storbritannia å ankomme hovedstaden.
Og etter at de langsomste dukket opp ...
... satte vi oss i Jaguarene og kjørte til møtestedet for å se hvor mye det ble.
Dette føles litt spesielt, ja ...
Det ble enda mer spesielt da vi passerte Buckingham Palace og kom til The Mall.
Det er mer enn jeg trodde.
The Mall har vært åsted for mange oppløftende scener i årenes løp.
Men den har aldri vært åsted for noe som dette før.
Det var ikke bare volumet som tok pusten fra oss, men mangfoldet!
Bredden!
Biler, lastebiler, gravemaskiner, racerbiler, iskrembiler, begravelsesbiler.
Det var storslagent! Det var enormt!
Jeg visste ikke at vi lagde sånne store dumpere. Har du sett?
Traktor. Dem tenkte ikke jeg på.
Biler for fartsrekord til lands!
Der er bussen min!
Å! Eagle!
Mange sier at Storbritannia ikke er mer enn en bank, boutique eller et tett sluk.
Men når jeg ser den imponerende samlingen her, -
- er jeg ikke så sikker på at de har rett! God kveld.